IVLทุ่ม1.6พันล้าน ซื้อหุ้นยุโรปได้กำไร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — IVL เปิดข่าวดี ทุ่ม 1,600 ล้านบาท ซื้อหุ้น 75% กิจการเส้นใยโพลีเอสเตอร์ครบวงจรยุโรป รับกำไรทันทีปีนี้
บริษัท อินโดรามา เวนเจอร์ส (IVL) เปิดเผยว่า เมื่อวันที่ 4 ก.พ.ที่ผ่านมา ได้ลงนามในสัญญาซื้อขายหุ้นของบริษัท Trevira GmbH จำนวน 75% ของทุนจดทะเบียน คาดว่าใช้เงินลงทุนประมาณ 40 ล้านยูโร หรือประมาณ 1,660 ล้านบาท คาดการซื้อขายจะแล้วเสร็จภายในไตรมาส 2 ปีนี้ และจะสร้างกำไรให้ IVL ภายในปีนี้ 
“กิจการนี้ไม่ได้อยู่ในแผนของบริษัทมาก่อน แต่เมื่อมีโอกาสซื้อของถูก ก็ต้องซื้อเพื่อสนับสนุนการเติบโตในอนาคต ซึ่งกิจการนี้ขาดทุนมานาน เพิ่งจะเริ่มมีกำไรในปีที่ผ่านมา” แหล่งข่าวเปิดเผย
ทั้งนี้ Trevira GmbH ดำเนินกิจการในประเทศเยอรมนี และโปแลนด์ เป็นบริษัทที่ผลิตเส้นใยโพลีเอสเตอร์ครบวงจรในยุโรป ด้วยกำลังการผลิต 1.2 แสนตันต่อปี เป็นผู้นำในตลาดยุโรปในการผลิตเส้นใยสังเคราะห์ โดยเฉพาะธุรกิจยานยนต์และสิ่งทอที่ใช้ในครัวเรือน 
ด้านการซื้อขายหุ้น IVL คึกคัก อาศัยข่าวบวกเรื่องการซื้อกิจการในยุโรปครั้งนี้ ระหว่างวันราคาไต่ขึ้นไปสูงสุด 43.50 บาท ก่อนถูกทุบลงไปทรุดแถว 41.75 บาท และปิดเท่ากับวันก่อนที่ 42.75 บาท ท่ามกลางความกังวลเรื่องราคาขยับขึ้นมามากเกินพื้นฐานปีนี้ 
สมาคมบริษัทหลักทรัพย์ ประกาศให้ IVL13CB เข้าเกณฑ์ต้องวางเงินสดก่อนสั่งซื้อ (แคชบาลานซ์) ตั้งแต่วันที่ 814 ก.พ. 2554